Legal Document

Category: 46

Text:
21. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ  ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ. 63047 της 11/13 Νοεμ. 1996 (ΦΕΚ Β΄1033) Τρόπος είσπραξης του προστίμου που επιβάλλεται στα πολιτικά κόμματα και συνασπισμούς κομμάτων και υποψήφιους βουλευτές Έχοντας υπόψη: α)Τις διατάξεις του άρθρ. 21 παρ. 4 του Νόμ. 2429/1996 (ΦΕΚ 155/τ.Α΄). β)Τις διατάξεις του άρθρ. 29 Α  του Νόμ. 1558/1985 (ΦΕΚ Α/17) το οποίο προστέθηκε με το άρθρ. 27 του Νόμ. 2081/1992 (ΦΕΚ/Α/154). γ)Ότι δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Για τα πολιτικά κόμματα και τους συνασπισμούς κομμάτων που λαμβάνουν τακτική κρατική χρηματοδότηση το πρόστιμο που επιβάλλεται με απόφαση του Προέδρου της Βουλής, σύμφωνα με τις διατάξεις του Νόμ. 2429/1996 εισπράττεται με παρακράτηση του αντίστοιχου ποσού από τη χρηματοδότηση του επόμενου έτους. Σελ. 194,40 Τεύχος 1321 Σελ. 48 Η απόφαση αυτή κοινοποιείται στην Υπηρεσία του Υπουργείου Εσωτερικών, Δημόσιας Διοίκησης και Αποκέντρωσης (Διεύθυνση Εκλογών), η οποία και μεριμνά  για την εφαρμογή της. Στο οικείο χρηματικό ένταλμα που εκδίδεται από την Υπηρεσία Δημοσιονομικού Ελέγχου στο Υπουργείο Εσωτερικών αναγράφονται τα στοιχεία της  απόφασης του Προέδρου της Βουλής με την οποία επιβλήθηκε το πρόστιμο. 2.Τα πρόστιμα που επιβάλλονται σε βάρος των πολιτικών κομμάτων και συνασπισμών κομμάτων που δεν λαμβάνουν τακτική κρατική χρηματοδότηση, καθώς και σε βάρος των υποψηφίων βουλευτών, σύμφωνα με τις διατάξεις του Νόμ. 2429/1996 βεβαιώνονται και εισπράττονται ως εξής: α. Νόμιμο τίτλο είσπραξης αποτελεί η απόφαση του Προέδρου της Βουλής με την οποία επιβάλλεται το πρόστιμο. Η απόφαση αυτή αποστέλλεται στην αρμόδια, σύμφωνα με τα επόμενα εδάφια, Δημόσια Οικονομική Υπηρεσία (Δ.Ο.Υ.) συμπληρωμένη με τα στοιχεία που ορίζονται στο άρθρ. 55 και επόμενα του προεδρικού δ/τος 16/89 (ΦΕΚ 6/5.1.1989) «Κανονισμός λειτουργίας Δημόσιας Οικονομικής Υπηρεσίας (Δ.Ο.Υ.) και των Τοπικών Γραφείων και καθήκοντα υπαλλήλων αυτών». β. Για τα κόμματα και τους συνασπισμούς κομμάτων ο παραπάνω τίτλος είσπραξης αποστέλλεται στη Δ.Ο.Υ. η οποία τους έχει χορηγήσει Αριθμό Φορολογικού Μητρώου (Α.Φ.Μ.). γ. Για τους υποψηφίους βουλευτές ο τίτλος είσπραξης αποστέλλεται στη Δ.Ο.Υ. της φορολογίας εισοδήματός τους. δ. Τα ποσά του προστίμου βεβαιώνονται στις κατά τα προηγούμενα εδάφια αρμόδιες Δ.Ο.Υ. και σε κάθε περίπτωση καταβάλλονται εφ΄ άπαξ και εισπράττονται σύμφωνα με τις διατάξεις του Κώδικα Είσπραξης Δημοσίων Εσόδων (Κ.Ε.Δ.Ε.). 1.Ζ.στ.21 Πολιτικά Κόμματα